UGARTE ZUBIZARRETA (EH Bildu, 2017-05-18):
Bale, liburuxkan 15 jartzen zuen eta horregatik. Bale. Eskerrik asko.
Pentsioen inguruan, jarraitzeko erretratu dramatiko honekin. Erdiak baino gehiago, pentsioen erdiak baino gehiago 700 eurotik beherakoak dira, eta emakumeen kasuan hori ere ezta. Eta datozen 20 urtetan % 20 galduko da pentsioen kantitatea.
Hemen, elkarrizketa berean, lehen aipatu dudan Garako elkarrizketa horretan, aipatzen zen bazegoela proposamen bat % 2ko igoera planteatzeko, % 2ko igoera bat, oso igoera xumea pentsioen inguruan eta EAJk esan zuen ezezkoa bozkatzea behartua zegoela.
Langile publikoen soldatak kongelatuta 2009tik eta pertsonal gastuek % 1,6ko jaitsiera bat azken urte hauetan. Zeresanik ez pentsioak ez diren beste gastu sozialetaz. 19.000 milioiko jaitsiera bat, hau da, % 27ko jaitsiera bat. Zorraren ordainketara bideratuko den % 27 hori jaisten da gastu sozialean eta euro zonaldekoaren hiru puntutik azpikoa da.
Datu hauek datu batzuk dira, baina nik uste dut oso esanguratsuak direla zein eredu, zein formulazio eta zein herri planteamendu egiten duen Alderdi Popularrak Espainian eta zein Aurrekontu onartu dituen Alderdi Popularrak Espainian.
Gastua zertara bideratu da? Bi elementu nagusietara: Bata, defentsa, hau da, armada, ejertzitoa, militarrak, OTAN, guzti horretara; eta bestea azpiegituretara, azpiegitura erraldoietara, euskal "Y"a bezalako azpiegitura erraldoietara, berriro ere  - eta ez naiz nekatuko esateaz -  erabilera zalantzakorreko azpiegitura horietara eta Espainiako datuak zentzu horretan elokuenteak dira.
Honek zein eragin daukan? Ba Euskal Herrian eragin nabarmena dauka, lehen aipatu dudan bezala. Eragin nabarmena dauka arlo sozioekonomikoan gure pentsioak murriztu egiten direlako, gure alargunak, gure jubilatuek ez dituztelako pentsio duinak. Eta, gainera, pentsio horiek kontabilizatzeko baremoak espainiarrak dira. Espainiarrak dira.
Eta bizitza maila ez da berdina Andaluzian edota Euskal Herrian, denok dakigun bezala. Denok dakigun bezala hemen bizitza garestiagoa da eta hemen bizitzeko beharrezkoa gehiago da. Eta zentzu horretan ekiparazio horrek kalte besterik ez digu egiten eta kalte egiten baldin badu Espainiako geografia osoan, zeresanik ez EAEko hiru probintzia hauetan.
Baina gaia ez da hor geratzen. Gaia ez da bakarrik aspektu sozioekonomikoan geratzen. Gaia ez da bakarrik gure langileek ez daukatela negoziazio ahalmenik, negoziazio ahalmen hori mugatu egin zaielako eta euren soldatak negoziatzeko kapazitaterik, euren lan baldintzak negoziatzeko kapazitaterik ez daukatela, jende asko hitzarmenik gabe geratu dela eta beraien soldatak asko murriztu direla.
Erresidentziako adibidea jartzen nuen lehen eta erresidentziako kasuan Gipuzkoako Aldundiak dirurik jarri izan ez balu gatazka horri amaiera emateko, gaur egun Gipuzkoako erresidentzia batean lanean legoken langile batetik 1.100 eurotik 700 eurorako soldata jaitsiera bat izango luke. Eta horrela sektore guzti-guztietan, konbenioak blindatu ezin izan diren sektore guzti-guztietan.
Eta hori aspektu sozioekonomikoari dagokionez. Baina Aurrekontu hauek dituzten inplikazio politikoak ere hor daude eta nabarmenak dira.
Bata, bakegintzari dagokiona. Garbi dago Alderdi Popularrak ez daukala proposamenik herri hau bake eta normalizazio eskenatoki batetara eramateko. Azken zirkularra ikusi besterik ez dago Estatu espainiarrarena eta Zoidoren adierazpenak ikusteko mendeku politika penitentziarioari eusteko asmoa daukala eta ez daukala inolako proposamenik herri hau bake eskenatoki batetara eramateko, ez daukan bezala inolako asmorik Kataluniari aterabide demokratiko bat emateko, ez daukan bezala inolako asmorik Euskal Herrian ireki daitekeen prozesu independentista bati irteera demokratiko bat emateko.
LOMCE. Mila kontu. Mila kontu argi uzten dutenak alternatiba badagoela, alternatiba hori pasatzen dela...
LOMCE, mila kontu; mila kontu argi uzten dutenak alternatibak badaudela, alternatiba hori pasatzen dela Espainiatik alde egitetik. rkullu jaunak egun hauetan esan du alternatibarik ez zegoela, PSOE desmenbratu bat edo Alderdi Popularra zirela alternatiba, eta esan nahi nioke ezetz., badagoela alternatiba, EH Bilduk badaukala proposamen bat prozesu constituyente bat jarri daitekeela euskal estatu batetarantz Espainiatik alde egiteko, horrek emango digulako benetako estabilitatea.
Gaurkoz, eta gaurko puntura berri etorriaz, uste dut inportantea dela mozio hau onartzea eta mozio honen bitartez eta Parlamentuaren bitartez esatea espainiar Estatuari, espainiar gizarteari, eta batik bat Euskal Herriko gizarteari, Espainiako Aurrekontuak erabat gaitzesgarriak direla eta Eusko Legebiltzarrak ez dituela babesten.
Eskerrik asko.